གསར་འགྱུར་བརྒྱུད་ལམ་ཁག་ཏུ་བོད་ཀྱི་ཆབ་སྲིད་པ་ཚོས་བོད་མིའི་སྐྱིད་སྡུག་གླེང་སྐབས་བོད་མི་ཚོས་རྒྱ་ནག་གཞུང་གིས་སྲིད་ཇུས་ལ་བློ་ཁ་མ་ཁེངས་པ་རེད་ཟེར་འདུག་པ་ཙམ་ནི་ཚིག་ནུས་ཆུང་དྲགས་པ་རེད་སྙམ།བོད་མི་ཚོས་རྒྱ་གཞུང་གི་སྲིད་ཇུས་ལ་བློ་ཁ་མ་ཁེངས་པ་ཙམ་གྱི་ག་ལ་ཚད།བོད་མི་རྒན་དར་གཞོན་གསུམ་གྱིས་དུས་རབས་ཕྱེད་ཀ་ལྷག་གི་རིང་དུ་རྒྱ་གཞུང་གིས་བཙན་གནོན་དང་མནར་གཅོད་ཤུགས་དྲག་ཅིང་རྒྱུན་རིང་དྲགས་པའི་སྡུག་བསྔལ་མ་བཟོད་པར་མེ་མདའ་དང་བཙོན་ཁང་ཁག་ཏུ་སྡུག་ལྕེབ་བྱེད་མཁན་ལོ་རེ་བཞིན་མང་ནས་མང་དུ་འགྲོ་བཞིན་ཡོད་པ་རེད་ཟེར་ན་འོས་ཤིང་འཚམས་པ་མ་རེད་དམ།